Abraxas

Abraxas (אברקסס) הוא אלבומם השני של להקת סנטנה. האלבום הוקלט בין 17 באפריל ל-2 במאי 1970, ויצא לשווקים בספטמבר 1970. באלבום בא לידי ביטוי סגנון המוזיקה הייחודי של סנטנה שהיה שילוב של רוק, בלוז, ג'אז, סלסה, ועוד.

שם האלבום נלקח מספרו של הרמן הסה "דמיאן". את הציור שעל עטיפת האלבום, צייר הצייר היהודי מתי קלארווין. באפריל 1998 פורסמה גרסה מחודשת לאלבום, והיא כללה שלושה שירים שלא היו באלבום המקורי.

הלהיט שבלט באלבום היה "Black Magic Woman" (בישראל התפרסם כ"אשת הקסם השחור"), שהיה גרסת כיסוי לשירם של להקת פליטווד מק והגיע למקום הרביעי במצעד הלהיטים האמריקאי. כמו כן יצאו כסינגלים גם השירים "Oye Como Va" ו-"Hope You're Feeling Better". הקטע האינסטרומנטלי השקט "Samba Pa Ti" הפך ברבות השנים לקטע פופולרי וזכה גם לגרסאות כיסוי של חוזה פליסיאנו ואנז'ליק קיג'ו.

בשנת 2003 דורג האלבום במקום ה-205 ברשימת האלבומים הגדולים בכל הזמנים של המגזין רולינג סטון.

הרכב הלהקה באלבום 
קרלוס סנטנה - גיטרה, שירה, והפקה
גרג רולי - קלידים, ושירה
דייוויד בראון - גיטרה בס, טכנאי קול
מייקל שריב - תופים
חוזה "צ'פיטו" אריאס - טימבלס, כלי הקשה, קונגה
מייק קארבלו - כלי הקשה, קונגה

רשימת השירים

קישורים חיצוניים 

 האלבום באתר "Superseventies"

הערות שוליים 

ערכים שבהם תבנית בריטניקה אינה מתאימה
אלבומי 1970
אלבומי סנטנה
אלבומים באנגלית
אלבומים בספרדית
אלבומים שהגיעו למקום הראשון במצעד האלבומים האוסטרלי
אלבומים שהגיעו למקום הראשון במצעד הבילבורד 200
אלבומי חברת קולומביה רקורדס
אלבומי חברת CBS